| **Egidijus Meilūnas** |
| --- |
|  |
| Gimė | 1964 m. balandžio 14 d. (59 metai)Vilnius |
|  |
| Veikla | lietuvių diplomatas, Nepaprastasis ir įgaliotasis ambasadorius, Užsienio reikalų viceministras |
| Pareigos | Lietuvos ambasadorius Airijoje |
|  |
| Alma mater | 2001 m. Vilniaus universitetas |
|  |
| Žymūs apdovanojimai |
| 2003 m. Ordino „Už nuopelnus Lietuvai" Komandoro kryžius |

**Egidijus Meilūnas** (g. 1964 m. balandžio 14 d.) – lietuvių diplomatas, nepaprastasis ir įgaliotasis ambasadorius, nuo 2020 m. gruodžio mėn. Lietuvos Respublikos užsienio reikalų viceministras.

Biografija
----------

1989 m. baigė Vilniaus universiteto Medicinos fakultetą, pediatras. 2001 m. Vilniaus universiteto Teisės fakultete įgijo teisės magistro laipsnį.

Iki 1990 m. buvo VU Chirurgijos katedros mokslo darbuotojas. 1991–1992 m. dirbo Vyriausybės Spaudos biuro vadovo pavaduotoju. 1992–1995 m. dirbo Lietuvos ambasadoje Varšuvoje: atašė, antrasis sekretorius, patarėjas. 1995–1998 m. – Lietuvos Užsienio reikalų ministerijos Centrinės Europos šalių departamento direktoriaus pavaduotojas.

Nuo 1998 iki 2002 m. metų buvo Prezidento Valdo Adamkaus nacionalinio saugumo ir užsienio politikos patarėjo pavaduotojas užsienio politikos klausimais, nuo 2002 m. – Prezidento patarėjas užsienio politikos klausimais. 2003–2004 m. – URM Generalinis inspektorius.

Nuo 2004 m. liepos 19 d. iki 2010 m. rugsėjo 13 d. – Lietuvos ambasadorius Lenkijoje. 2010 m. rugsėjo mėn. - 2012 m. spalio mėn. buvo Lietuvos užsienio reikalų viceministras, kuravo ES politikos, santykių su Europos šalimis, ekonominės diplomatijos ir ekonominio saugumo klausimus.

Nuo 2012 m. spalio mėn. iki 2017 m. rugpjūčio mėn. buvo Lietuvos ambasadorius Japonijoje, Australijos sandraugai, Filipinų Respublikai, Naujajai Zelandijai, Singapūro Respublikai, Indonezijos Respublikai ir Malaizijai.

Nuo 2017 m. rugpjūčio 24 d. iki 2020 m. lapkričio 11 d. – Lietuvos ambasadorius Airijoje.

Nuo 2020 m. gruodžio mėn. Lietuvos Respublikos užsienio reikalų viceministras.

Apdovanojimai
-------------

* Ordino „Už nuopelnus Lenkijos Respublikai" Komandoro kryžius (1999 m.)
* Ordino „Už nuopelnus Lenkijos Respublikai" Komandoro kryžius su zvaigžde (2003 m.)
* Ordino „Už nuopelnus Lietuvai" Komandoro kryžius (2003 m.).

Nuorodos
--------

* Lietuvos ambasados Lenkijoje tinklalapis Archyvuota kopija 2010-02-16 iš Wayback Machine projekto.;
* Ambasadorius Egidijus Meilūnas: Problemų yra, bet jas išspręsime.
* Straipsnis ritoja.lt apie Lietuvos ir Japonijos diplomatinius santykius

Šaltiniai
---------

1. ↑   Archyvuota kopija 2010-10-16 iš Wayback Machine projekto. (lrytas.lt inf.)
2. ↑  Prezidentė įteikė skiriamuosius raštus Lietuvos ambasadoriui Japonijoje[neveikianti nuoroda] (www.president.lt inf.)
3. ↑  [neveikianti nuoroda] (president.lt inf.)
4. ↑
5. ↑   Archyvuota kopija 2021-01-14 iš Wayback Machine projekto.
6. ↑
7. ↑
8. ↑  [neveikianti nuoroda]

  

  


| Politinis postas |
| --- |
| Prieš tai:**Darius Degutis** | **Lietuvos ambasadorius Lenkijos Respublikoje** 2004 – 2010 m. | Po to:**Loreta Zakarevičienė** |
| Prieš tai:**Dainius Kamaitis** | **Lietuvos ambasadorius Japonijoje** 2012 - 2017 m. | Po to:**Gediminas Varvuolis** |
| Prieš tai:**Rasa Adomaitienė** | **Lietuvos ambasadorius Airijoje** 2017 - 2020 m. | Po to:**Marijus Gudynas** |